text: Borgmester: Alle studerende er garanteret en bolig fra 2020
  13 december 2017 kl. 13.55
  Esbjergs afgående borgmester Johnny Søtrup (V) lover, der er bolig til alle studerende i Esbjerg fra 2020, når byens nye varetegn Esbjerg Towers tegnet af arkitekt Bjarke Ingels står færdigt.
  Efter dagens pressemøde i Esbjerg, hvor Esbjerg Kommune sammen arkitektfirmaet BIG og udviklingsselskabet Esbjerg Towers Aps præsenterede de tre højhuse, som om tre år skal huse 450 studerende,  udsteder nuværende borgmester Johnny Søtrup (V) en garanti til byens 6.500 studerende:
  Johnny Søtrup, borgmester, (V), Esbjerg: "Med det her projekt og andre byggeprojekter, der er i gang, vil Esbjerg Kommune have garanti for at kunne levere en ungdonsbolig til alle studerende."
  - Med det her projekt og andre byggeprojekter, der er i gang, vil Esbjerg Kommune have garanti for at kunne levere en ungdomsbolig til alle studerende, siger Søtrup til TV SYD. 
  Byggeprojektet kommer til at koste godt 300 millioner kroner, ligger på den gamle Tovværksgrund og bliver et markant vartegn for Esbjerg. 
  Alle lejligheder får altaner, hvor en del af dem vil få udsigt ud over byen, Vadehavet, Ho Bugt med Skallingen og Vadehavet.
  Esbjerg Towers tegnet af arkitektfirmaet Bjarke Ingels Group (BIG). En del af ungdomsboligerne får udsigt ud over Vadehavet.
  Lars Kristensen, som er administrerende direktør i Esbjerg Towers boede selv i Esbjerg som ung.
  Esbjerg Kommune tjener på projektet, da bygherrerne har købt Tovværksgrunden af kommunen for 23 millioner kroner.
  
  